На основу члана 19. Правилника за суфинасирање пројеката за остваривање јавног интереса у области јавног информисања („Сл. Гласинк РС“ број 16/16 и 8/17), Комисија за спровођење јавног позива за суфинансирање пројеката за остваривање јавног интереса у области јавног информисања на територији општине Владичин Хан, на седници одржаној дана 31. 03.2023. године даје следећи предлог:

**ПРЕДЛОГ ОДЛУКЕ**

**О ДОДЕЛИ СРЕДСТАВА ЗА**

**СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН**

**КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА ЗА 2023. ГОДИНУ**

 Јавни позив за учешће на општем конкурсу за суфинасирање пројеката из буџета општине Владичин Хан ради остваривања јавног интереса у области јавног информисања у 2023. години расписан је 09. 02. 2023. године, а закључен 25.02.2023. године. Решењем Општинског већа број 06-30/27/23-III од 24. 03. 2023. године формирана је Комисија за спровођење јавног позива за суфинансирање пројеката за остваривање јавног интереса у области јавног информисања на територији Општине Владичин Хан у 2023. години (у даљем тексту Комисија) у следећем саставу: Драган Пејчић, новинар из Прокупља; Радоман Ирић новинар, из Врања и Светлана Јовановић Николић новинар из Владичиног Хана. По наведеном решењу послове Секретара комисије обавља Зоран Цветковић економиста из Владичиног Хана. Председник Комисије била је Светлана Јовановић Николић.

 По истеку рока за подношење пријава по коникурсу за спровођење јавног позива за суфинансирање пројеката из области јавног информисања на територији општине Владичин Хан за 2023. годину до дана 25.02.2023. године укупно је стигло 26 пројеката. Комисија за проверу документације, након спроведеног поступка допуне, а у вези документације која недостаје по јавном позиву, је утврдила да услове конкурса испуњава 26 учесника конкурса, тако да су чланови Комисије расправљали само о њима. Предметним конкурсом за ову намену су опредељена средства у износу од 4.500.000,00 динара.

 Комисија је одржала прву седницу дана 30. 03. 2023. године на којој су чланови комисије изабрали председника Комисије, а затим оцењивали пројекте имајући у виду намену и циљ Конкурса, као и критеријуме предвиђене конкурсом. На другој седници која је одржана 31. 03. 2023. чланови комисије су на основу оцена и квалитета пројеката предложили расподелу средстава. О раду комисије на седницама секретар је водио записник у оквиру кога је сачињена Информација Комисије где је табеларно и уредно забележена оцена и мишљење комисије за сваки од приспелих пројеката и предлог средстава за суфинансирање пројеката. За сваки од пројеката забележено је и да ли су чланови комисије одлуку донели једногласно или већином гласова. Записник са седнице и Информацију Комисије потписали су сви чланови комисије и ти документи представљају образложење уз сваки разматрани пројекат и саставни су део конкурсне документације.

 Од разматраних 26 пројеката, чланови Комисије су подржали 12 пројекта за које су сматрали да су квалитетни, добро образложени и да испуњавају критеријуме конкурса, а посебно да доприносе остваривању јавног интереса у области јавног информисања на територији општине Владичин Хан. Приликом одлучивања о висини додељених средстава Комисија је ценила адекватну спецификацију буџета.

**Подржани су следећи пројекти:**

|  |  |  |  |  |  |
| --- | --- | --- | --- | --- | --- |
|  | **Подносилац пријаве** | **Назив пројеката** | **Износ тражених средстава** | **Износ****додељених средстава** | **Образложење** |
| **1.** | Љиљана Павловић ПР веб портали и услуге ВЕСНИК017 Владичин Хан  | „МЛАДИ У АКЦИЈИ-ЗА БОЉЕ ОКРУЖЕЊЕ“ | 656.000 | **300.000** | Квалитет овог пројекта лежи у чињеници да је апликант у прилазу теми, пошао од резултата једне анкете о социјалној интеграцији младих, што је од јавног интересе за грађане општине. Дакле, тема пројекта је добро одабрана, а сам пројект веома разрађен. Циљ пројекта је добро дефинисан, а циљне групе јано постављене. |
| **2.** |  УГ „Центар за инклузију и одрживи развој“ Владичин Хан  | „ИСТОРИЈА, ТРАДИЦИЈА И ОБИЧАЈИ СЕЛА НА ТЕРИТОРИЈИ ОПШТИНЕ ВЛАДИЧИН ХАН“ | 912.987 | **600.000** | Тема пројекта (Историја, традиција, обичаји…) је јако добро одабрана, тако да у потпуности одговара приоритетима наведеним у тексту конкурса, па самом тим у потпуности испуњава јавни интерес грађана. Сам пројект је врло прецизно урађен, циљ јасно дефинисан, а циљне групе прецизно постављене. Буџет је избалансиран одговара у потрпуности пројкетном задатку. |
| **3.** | Центар за информисање „ТВ ИНФО ПУЛС“ ВРАЊЕ | „ЖЕНЕ ТОМОГУ“ | 625.000 | 3**50.000** | Апликант у пројектном материјалу полази од важне чињенице да је предузетништво покретач економског И укупног друштвеног развоја сваког друштва, а да жене у том сегмент учествују са симболичним процентима. На тој основи апликант је поставуио јасан и опрецизан циљ, а циљне групе прецизно дефинисао. |
| **4.** | Центар за едукацију и развој/Југмедиа | „БЕЗБЕДНИ ДОМ“ | 400.000 | **300.000** | Тема овог пројекта (Безбедан дом) је у потпуности иновативна, а путеви и методе реализације занимљиви и садржајни. Циљ и сви елементи пројекта су добро дефинисани, а циљне групе јасно постављене. Подносилац пројекта поседује кадровске техниочке потенцијале за успешну реализацију. |
| **5.** | РАДИОДИФУЗНО ДРУШТВО „ОК РАДИО“ ДОО БЕОГРАД  | „ПРЕДУЗЕТНИШТВО ТВОЈ ИЗБОР“ | 756.500 | **100.000** | Подстаћи жене и младе уопште да размишљају на предузетнички начин, велики и одговоран посао. С тог становишта тема је у потпуности на линији јавног интереса, уз савет да се циљне групе са оштег, спусте на локални ниво. Сама тема је добро разрађена, а апликант поседује кадровске и техничке потенцијале за успешну реализацију. |
| **6.** |  ИПЦ општине Владичин Хан доо Влад. Хан-Снежана Динић | „ПОДСТИЦАЈ ИНВЕСТИЦИОНОГ УЛАГАЊА КРОЗ ПРОМОЦИЈУ АТРАКТИВНОГ ПРИВРЕДНОГ АМБИЈЕНТА“ | 1.000.000 | **700.000** | Инвестиције у привредне капацитете промоција привредног амбијента општине, изузетно је важна тема и у потпуности је на линији јавног интереса локалне самоуправе. Тема је добро разрађена, а апликант поседује кадровске и техничке потенцијале за успешну реализацију. С обзиром да ће бити реализован у 27 30-минутних емисија, буџет пројекта је врло избалансиран. |
| **7.** | Врањска плус доо Врање | „ПОД СЈАЈЕМ ВРЛЕ“ | 1.000.000 | **900.000** | Апликант пројекта “Под сјајем Врле” већ се доказао предузетљивим садржајима који кореспондирају са корисницима медијских услуга. Овај пројект је разрађен и у потпуности на тој линији, јер укупним бројем од 30 телевизијских медијских садржаја, испуњава све захтеве конкурса. Прецизан је у свим сегментима и у складу са дефинисаним циљним групама. |
| **8.** | Радио телевизија Врање доо Врање Зоран Величковић“ | „ВЛАДИЧИН ХАН У ОБЈЕКТИВУ“ | 1.000.000 | **300.000** | Инфраструктурни проблеми су присутни безмало у свакој локалној самоуправи. Апликант жели појачаним информисањем да их учини мање болним за грађане, што и јесте у јавном интересу. Комисија је подржала пројеакт уз напомену да је пред офанзивом локалних медија, РТВ Врање све мање видљива у Владичином Хану. |
| **9.** | Центар за јавно заговарање демократије „ЦЕДЕМ“ | „ЕКО РЕПОРТЕРИ“ | 518.000 | **300.000** | “Еко репортери” је пројекат медијске писмености, који комуницира са циљном групом у којој су хански основци и средњошколци, као и припадницима цивилног сектора који се баве овом материјом будућности. Пројект је сажет али свеобухватан, прецизан у свим сегментима и у склади са дефинисаним циљним групама. Буџет је прецизан и у складу са циљевима пројектног задатка. |
| **10.** | Привредно друштво Ритам д.о.о.Небојша Алексић  | „ПОЉОПРИВРЕДНИ МАГАЗИН ВЛАДИЧИНОГ ХАНА“ | 985.000 | **100.000** | Тема и циљ пројекта су захвални са становишта економског развоја општине Владичин Хан, јер она подстиче усвајање нових и ширење постојећих знања, као и увођење иновација у процесс пољопривредне производње. У реализацији пројекта апликант се мора више базирати на локалне, а мање на опште ресурсе. Комисија је ипак одлучила да га подржи. |
| **11.** | Покрет „Чувари Србије“ | „ДОЂИ, ВИДИ, УЖИВАЈ“ | 308.000 | **150.000** | Тема пројекта је о очување културног наслеђа и здрави начини живота кроз профил информисања о осам културних, туристичких, музичких и спортско забавних манифестација. по којима Владичин хан ужива значајну репутацију. Циљ и сви елементи пројекта су добро дефинисани, а циљне групе јасно постављене, чиме ће бити испуњен јавни интерес локалне заједнице. |
| **12.** | Kopernikus Systems ДОО Нови Београд | „ВЛАДИЧИН ХАН-ЗАШТО ТРЕБА ОБИЋИ ВАРОШИЦУ НА ЈУГУ?“ | 700.000 | **200.000** | Ово је по много чему несвакидашњи и занимљив пројекат, чија је тема приближабвање културно историјског наслеђа и привредних потенцијала општине Владичин Хан. Пројект је сажет али свеобухватан, прецизан у свим сегментима и у склади са дефинисаним циљним групама. Буџет пројекта је прецизан и у складу са циљевима пројектног задатка. Апликант има све потребне људске и техничке капацитете да га реализујену на најбољи начин. |

|  |  |
| --- | --- |
| **Укупан износ за доделу средстава** | **4.300.000,00** |
| **Укупан износ опредељних средстава Општине**  | **4.500.000,00** |

Комисија није предложила финансијску подршку реализацији пројеката, за које је проценила да нису на нивоу испуњења критеријума наведених у Конкурс, односноЧланови да међу пројектима који нису добили средства, има оних који заслужују пуну пажњу јавности али су овога пута били финансијски ускраћени, јер се скромним средствима предвиђеним за овај конкурс, нису могли задовољити и њихови захтеви.

**Комисија није подржала следеће пројекте:**

|  |  |  |  |  |
| --- | --- | --- | --- | --- |
| **Р.бр.** | **Подносилац пријаве** | **Назив пројеката** | **Износ тражених средстава** | **Образложење** |
| **1.** | Гласник-Медија центар 016 | „ВЛАДИЧИН ХАН У ПРИЧАМА И ЛЕГЕНДАМА“ | 300.000 | Апликант, Гласник – Медија центар 016 је пријаву адресиро на појединачна дивања, а не на расписани конкурс локалне самоуправе, чиме је сам себе искључио из расподеле средстава. Чланови комисије су констатовали да тема спаде у ред занимљивих, али су изразили сумњу да ће аутор одговорити на све теме у понуђеном списку. |
| **2.** | УГ „Пчињски 017-Портал“ | „ПОВЕЖИ ХАНЧАНЕ-ПОДЕЛИ ЗНАЊЕ“ | 461.750 | Прва чињеница која пада у очи јесте да је овај пројект преамбициозно постављен. Аутор је преко 95 одсо пројектног садржаја утрошио на изношењу постојећег стања у коме се налазе младу општине, а врло површно (у пар реченица) је само покушао да објасни како ће пројектни садржаји утицати на промену стања. Комисија је такође констатовала да је апликант недовољно видљив на територији општине Владичин Хан. |
| **3.** | РТВ „Bella Amie“ доо Ниш | „ДРУГИ УГАО“ | 1.000.000 | Тема пројекта (Други угао) је иновативна и потребна у раду сваке лоцале самоуправе. Међутим, све што је даље понуђено у пројектном садржају, спаде у дневно информисање (свакодневни проблем грађана, водоснабдевање, енергетика, саопбраћај, запошљавање, соц. заштита, пољопривреда, култура, спорт). Проблем је и у чињеници да је овај медиј површно видљив у Владичином Хану. |
| **4.** | Производња ТВ програма „Агро Југ медиа“-Ниш | „ЛЕКОВИТО БИЉЕ НА ДОХВАТ РУКЕ“ | 496.000 | Тема пројекта је изузетно значајна и за ширу заједницу, а посебно је у складу са економнском политиком земље. Међутим став чланова комисије је да је ово скуп пројекат, без обзира на чињеницу што подносилац пројекта поседује кадровске техничке потенцијале за успешну реализацију, те га, уз грешку оперативним трошковима, нису подржали. |
| **5.** | ИПЦ општине Владичин Хан доо Влад. Хан-Снежана Динић | „ПРЕДУЗЕТНИЦЕ ОПШТИНЕ ВЛАДИЧИН ХАН“ | 496.000 | Комисија сматра да је апликант понудио један штур и недоречен пројецт, који се делом заснива на општим подацима предузетништва, а делом се тема и не помиње. Тако рецимо у тачки 3.5 (Значај пројекта), у 17 редова нигде се не помиоњу жене и предузетништво, већ се говори о начелним питањима значаја јавног информисања. |
| **6.** | Агенција за производњу кинематографских дела, аудио визуелних производа иТВ програма “Helloanimation“ Ниш | „ЕКОЛОГИЈА У ВЛАДИЧИНОМ ХАНУ“ | 468.000 | Предложена тема је значајна, а пројецт прецизан са јасно дефинисаним циљем и циљним групама. Међутим, имајући у виду укупна средства предвиђена за овај конкурс, Комисија је оценила да је апликант понудио веома високу цену – преко 90.000 по емисији, што је разлог да га не подржи. |
| **7.** | Matelli media-Niš | „ТАЈНЕ ВЛАДИЧИНОГ ХАНА-НА ДОХВАТ РУКЕ“ | 392.000 | “Тајне Владичиног Хана - на дохват руке” јесте занимљив садржајан пројекат. Но, комисија ге није подржала јер је апликант, уместо на конкурс, пријаву послао на појединачна давања. Осим тога ТВ Белами, преко које би се емитовале ТВ емисије, је прилично невидљива на подручју Владичиног Хана. |
| 8. | Врањска плус доо Врање | „УПОЗНАЈТЕ ХАНСКЕ ЧВАРЕ ПРАВОСЛАВЉА“ | 1.000.000 | Тема “Упознајте ханске чуваре православља” је иновативна и заслужује сваку пажњу. Тема пројекта је добро разрађена, а апликант поседује кадровске и техничке потенцијале за успешну реализацију.Комисија, међутим, овај пројецт није подржала јер је он, с об зиром да се реализује на портал, изузетно скуп (15 садржаја = 1.000.000 динара). |
| 9. | Радио телевизија Врање доо Врање Зоран Величковић | „ПАМЕТНО И РАЦИОНАЛНО“ | 558.940 | Тема – шта доноси енергетска ефикасност и како је постићи, без сумње спаде у сам врх интересовања грађана сваке локалне самоуправе. Пројект је иновативан, његов циљ је добро дефинисан, а циљне групе јасно постављене. Међутим, Комисија није прихватила пројекат јер је његова ценаод скоро 56.000 динара по емисији за портал, изузетно велика и не уклапа се у постојећа буџетска средства. |
| 10 | Центар за медијску транспарентност и друштвену одговорност-ЦМТДО | „ЖЕНСКА СНАГА ВЛАДИЧИНОГ ХАНА“ | 471.000 | И пројекат ”Женска снага Владичиног Хана” својим приступом спаде у ред иновативних, са прецизним циљем и циљним групама, захвалним бројем медијских садржаја, а апликант има све кадровске и материјалне ресурсе дага успешно реализује. Међутим, Комисија није прихватила приојекат јер је апликант пријаву, уместо на конкурс, упутио на адресу посебних давања, због чега га Комисија није подржала. |
| 11. | Media Factory plus Црнатово | „ЗДРАВСТВО У ОПШТИНИ ВЛАДИЧИН ХАН“ | 440.100 | Чланови комисије су овај пројекат сагледали као и све остале, али су проценили да је апликант – Медија Фактор плус из Земуна тотално невидљива у ово средини, а осим тога су проценили да је цена коју апликант тражи – 440.000 динара за пет документарно информативних емисија, уз све друге ризике, висока са медијски буџет општине Владичин Хан. |
| 12 | Привредно друштво Ритам д.о.о.Небојша Алексић  | „ПРИВРЕДНИ РАЗВОЈ ВЛАДИЧИНОГ ХАНА“ | 798.000 | “Привредни развој опоштине Вчладичин Хан, без сумње, јесте тема од јавног интереса. Међутим, Комисија није могла да прихвати овај пројекат јер су у њему циљ, пројектне активности, циљне групе и карактер медијских садржаја, подређени високој понуђеној цени – 24 специјализоавана текста за износ од 941.000 динара, а реч је о порталу. |
| 13. | Савез Срба из региона | „СРПСКО КОЛО ВЛАДИЧИН ХАН“ | 370.000 | Апликант, лист “Српског коло” је невидљив у овој средини. Аутор пројекта, анализира број прогнаних Срба и каже да у Србији живи око пола милиона њих, од којих је више од половине живи у Владичином Хану, што је тежак нонсенсе, због кога комисија није подржала овај пројекат. |
| 14. | Југ спорт. Net Вукашин Стевановић | „СПОРТОМ ДО САРАДЊЕ И РАЗВОЈА“ | 212.000 | Пројект “Спортом до сарадње и развоја” је као тема важан и значајан. Међутим, осим општих места у којима се третира садашње стање спорта у Владичином хану, аутор не нуди информације које ће утицати да се стање промени. Чланови комисије су такође констатовали да је портал из Лебана невидљив у Владичином Хану, због чега га нису подржали. |

Комисија за спровођење јавног позива за суфинансирање пројеката за остваривање јавног интереса у области јавног информисања на територији Општине Владичин Хан у 2023. години

БРОЈ: 06-34/2/23-III

Чланови Комисије:

1. Светлана Јовановић-Николић:\_\_\_\_\_\_\_\_\_\_\_\_\_\_\_\_\_\_\_, председник

2. Драган Пејчић:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, члан и

3. Радоман Ирић:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , члан Комисије

У Владичином Хану, дана 31. 03. 2023. године